मुलायम सिंह ने कहा कि वह कांग्रेस और समाजवादी पार्टी के बीच हुए गठबंधन के ख़िलाफ़ हैं. कांग्रेस को समाजवादी पार्टी ने 105 सीटें दी हैं. मुलायम  ने कहा कि इन 105 सीटों पर उनके कार्यकर्ता और नेता चुनाव लड़ते. उन्होंने कहा कि कांग्रेस ने देश पर इतने दिनों तक राज किया इसीलिए भारत पिछड़ गया. अखिलेश के पिता मुलायम सिंह ने कहा कि वह इस गठबंधन के पक्ष में चुनाव प्रचार नहीं करेंगे. मुलायम सिंह ने कहा कि समाजवादी पार्टी यूपी चुनाव अकेले जीतने में सक्षम थी.'मुलायम सोचते थे घुटनों पर होंगे अखिलेश लेकिन...'उन्होंने अपनी ही पार्टी से सवाल पूछा, ''हमारे जो नेता हैं, जिनके टिकट कटे हैं, वो अब क्या करेंगे? उन्होंने पांच साल के लिए मौका गंवा दिया. मैं कांग्रेस के साथ समझौते के ख़िलाफ़ हूं. मैं समझौते के पक्ष में प्रचार नहीं करूंगा. समाजवादी पार्टी में कई ऐसे मुद्दे हैं जिनके ख़िलाफ़ मुझे संघर्ष करना पड़ा.'' मुलायम की गैरहाज़िरी, सपा का घोषणापत्र जारीमुलायम ने कहा, ''इस समझौते के तहत जो सीटें कांग्रेस को दे दी गईं, वो सीटें हमारे नेताओं और कार्यकर्ताओं की थी. अब हमारे कार्यकर्ता और नेता क्या करेंगे?  (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)